Александър Донски
Александър Донски е псевдоисторик, писател и преводач от Северна Македония.

Биография 
Роден е на 18 ноември 1960 година в Щип. Основно и средно образование завършва в Щип.

Сътрудничи на Управлението за държавна сигурност под псевдонима Филип.

Творчество 
Творчеството на Александър Донски е показателно за идеологията на така наречения античен македонизъм, която акцентира върху връзките на днешното население на географската област Македония и Антична Македония. Като сътрудник на едно от най-крайните в това отношение издания – „Македонско сонце“ и на македонистки издания от България Донски се проявява преди всичко като полемист и пропагандатор, систематизиращ достигнатото от други македонистки популяризатори и учени в стройна система, претендираща да отговори на въпросите и съмненията относно миналото и идентичността на днешното население на Македония.

Една от известните му книги е „Етногенетичните разлики между македонците и българите“, в която се използват псевдонаучни аргументи – привеждане на художествени произведения като исторически извори и други. Основна теза на Александър Донски е, че етническите македонци са просъществували от античността през средновековието до наши дни, въпреки опитите на гръцката и българската пропаганда да ги асимилира. Според него няма сведения жители на Македония през Средновековието и Османското владичество да са се декларирали като българи. В своите писания Александър Донски определя българите като преки потомци на прабългарите, които според него са тюрко-монголско племе от монглоиден антропологически тип, позовавайки се на български историци, като един от основните поддръжници на индо-иранската теза за произхода на прабългарите, Петър Добрев, а българските славяни нарича само и единствено анти. Споменава и за съюза, сключен от цар Иван Александър с османците против Византия през 1360 г., представяйки го за „прецедент“ в Европа и премълчавайки, че именно византийският император Йоан VI Кантакузин докарва османците в Европа като наемници във византийската гражданска война през 1341 – 1347 година, като за отплата за решителната им помощ за спечелването на битката при Питион през 1352 година им предоставя крепостта Цимпе, станала отправната им точка за нахлуването им в Европа.

В книгата си „Исус Христос и македонците“ Александър Донски прави опити да аргументира присъствието на антични македонци в Светата земя по времето на Исус Христос и срещите на Исус Христос и Йоан Кръстител с тях.

Библиография 
 Јапонскиот печат за Илинденското востание (1987)
 Фолклорното богатство на Штип (1989)
 Натприродни огласи (1994)
 Што ќе ни се случи по смртта? (1995)
 Морбидни раскази (1996)
 Судбина (1997)
 Етногенетските разлики помеѓу Македонците и Бугарите (2000)
 Исус Христос и Македонците (2000)
 Уделот на Македонците во светската цивилизација (2002)
 Античко – македонското наследство во денешната македонска нација (2000)
 Денешните потомци на Самоиловата царска династија (2004)
 The descendents of Alexander the Great of Macedon (Shtip, Sidney 2004)
 Сведоштва за Илинденскиот период (заедно с Атанас Киряков от Благоевград, 2005)
 The genealogical lineage between queen Elizabeth II and the medieval Macedonian czar Samuel (Shtip/Sidney, 2005)
 Македонското потекло на некои од американските председатели (2006)
 Сите светители од Македонија (2006)
 Денешните потомци на античко-македонската царска династија (2007)
 Византиски цареви од македонско потекло (2007)
 Тајната на бакарната книга (2007)- роман
 Обединувањето на Македонија (2008) – роман
 Американски јасновидец во контакт со духот на Александар Македонски (2009) – роман
 Старогрчки и други антички сведоштва за посебноста на античките Македонци (2011)

Бележки 

Северномакедонски псевдоисторици
Северномакедонски преводачи
Северномакедонски писатели
Родени в Щип
Сътрудници на Управлението за държавна сигурност (Северна Македония)